Poliploid

[mini|**Haploidni** (jednostruki), **diploidni** (dvostruki), **triploidni**  (trostruki) i **tetraploidni** (četverostruki) setovi [hromosoma. Triploidni i  tetraploidni  hromosomi su primjeri  poliploidije.]]
**Poliploidne** ćelije i/ili organizmi su oni koji u hromosomskoj garnituri imaju više od dva uparena seta homolognih  hromosoma. Većina vrsta čije ćelije imaju jedra (eukarioti) su diploidni, što znači da imaju dva seta hromosoma – po jean set naslijeđen od svakog roditelja. Međutim, kod nekih organizama se javlja **poliploidija**, koja je posebno česta kod biljaka.

Pored toga, poliploidija se  također javlja i u nekim tkivima životinja koja su inače diploidna, kao što je  mišićno  tkivo  čovjeka. Ovo je poznato kao **endopoliploidija**. Vrste čija ćelije nemaju jedara (prokarioti) su haploidni organizmi, sa samo jednim hromosomom u svakoj ćeliji. Većina eukariota imaju diploidna ćelije, ali proizvode haploidne  gamete (jajne ćelije  i  spermatozoidi) poslije  mejoze.  Kod viših biljaka i višećelijskih algi, gametofitna  generacija  je haploidna, koja  gamete proizvodi   putem mitoze. A monoploidi imaju samo jedan set hromosoma, a termin se obično primjenjuje na ćelije ili organizme koji su normalno diploidne. Mužjak pčele (trut) i drugih  *Hymenoptera*, na primjer, su monoploidi.

Poliploidija se odnosi na numeričke promjene u čitavom (haploidnom)  setu hromosoma. Organizmi u kojem određeni hromosomi  ili hromosomski  segment  nedovoljno zastupljena ili se kaže da su aneuploidi.  Stoga je razlika između aneuploidije i poliploidije u tome da se aneuploidija odnosi na numeričke promjene u dijelu hromosomskog  seta,  a poliploidija – na numeričke promjene u čitavom  setu  hromosoma.

Poliploidija se može pojaviti  zbog abnormalne podjele ćelija i  u mitozi, ali se obično događa u metafazi  mejoze.
***Poliploidizacija** je proces spontane ili inducirane konverzije ćelija ili individua iz haploidnog ili diploidnog stanja − u poliploidno, putem *C*-mitoze *C*-mejoze ili endomitoze (u kojoj podjelu hromosoma ne ptrati podela ćelije). Agensi koji mogu izazivati  poliploidiju označeni su kao **poliploidogeni** faktori.
## Autopoliploidija 
Autopoliploidi su poliploidi s više hromosomskih setova koji su  izvedeni iz jedne te iste  vrste. Autopoliploidi mogu nastati nakon  spontanog, prirodnog uvišestručavanje genoma, kao kod krompira ili se mogu formirati fuzijijom nenormalnih *2n* (nereduciranih) gameta. Kao primjeri autotriploida  češto se pominju banane i jabuke mogu se . Autopoliploidne  biljke obično ispoljavaju  polisomno nasljeđivanje, a samim tim imaju i nisku fertilnost. Obično se propagiraju kloniranjem.

## Alopoliploidija
Alopoliploidi (heteroploidi, amfiploidi) su poliploidi sa uvišestručenim hromosomskim garniturama proisteklim spajanjem genoma različitih vrsta.  Upravo to je rezultat umnožavanja  broja hromosoma u *F*1 hibridima. Jedan od primjera  alopoliploidije je  * Triticale*, koji ima šest setova hromosoma, aloheksaploid, od kojih četiri potiču od pšenice (*Triticum turgidum*) i dva iz raži (*Secale cereale*).

Neki od najboljih primjera alopoliploida su  iz porodice  kupusnjača (*Brasicacae*).  Tzv. *trokut U* opisuje odnose između tri zajedničke diploidne  kupusnjačae (*B. oleracea*,  *B. rapa* i * B. nigra*) i tri alotetraploida (*B. napus*, *B. juncea* i *B. carinata*) izvedena iz hibridizacije između diploidnih vrsta.

## Također pogledajte 
*Ploidija
*Hromosom
*Hromosomska garnitura

## Reference
Kategorija:Genetika
Kategorija:Citogenetika
Kategorija:Hromosomi